חיים כהן ("החלבן")

הרב חיים אבישלום כהן-פרחיה (1935 – י"ב באב תשע"ט, 13 באוגוסט 2019) היה מקובל ישראלי שנודע בכינוי "החלבן".

ביוגרפיה
נולד ביפו לעזרא אליהו ובלנקה פרחיה-כהן. צאצא של הרב אליהו הכהן. משפחת אביו עלתה לארץ ישראל מטורקיה בשנת 1904 ועסקה בייצור גבינות ומוצרי חלב. בתחילת שנות ה-30 הקים אביו את "מחלבת הכהנים" – מחלבת גבינות בתל אביב, שם עבד גם הרב כהן.

בילדותו למד במוסדות בילו ואליאנס. בצה"ל שירת כסמל משמעת. נישא לדבה אדית, ואב ל-4 ילדים: לבנה בלנקה, אריה אליהו, אברהם יעקב ואסתר.

מגיל עשרים לערך החל לעבוד למחייתו עם בני משפחתו, ב"מחלבת דשן" – מחלבת גבינות בתל אביב, שהייתה בבעלותו (בשותפות עם אחיו דוד).

החלבן נחשב לאחרון מקבוצת מקובלים שלמדו יחד בשנות ה-60, ושחלקם כונו על שם המקצועות שמהם התפרנסו. גם אביו למד עמם.

לחלבן לא היה מראה חיצוני האופייני למרבית הרבנים האורתודוקסים: הוא לא גידל זקן בגלל הפצעים, לא לבש חליפה ונהג לחבוש כובע קסקט.

הוא לימד שיעורים בגמרא ובקבלה בבית הכנסת "בית יוסף" בגבעתיים. בנוסף לברכות שהוא העניק, היה ידוע גם בתחזיות פוליטיות וכלליות.

במרץ 2013 ניסה אדם לדקור אותו בסכין מאחר שהרב לא הסיר ממנו כישוף, אך התוקף נהדף.

ביוני 2019 אושפז במצב קשה בבית החולים תל-השומר. נפטר ב-13 באוגוסט 2019.

ספריו 
 מפרי עטו פורסם בסוף ספרי אוסרי לגפן (חלקים ח-יג), של הרב יהודה שיינפלד (מרבני חסידות ברסלב).
 טללי חיים - "מבואות ושערים לפנימיות התורה ולעבודת ה', שיחות וממדי עומק", הספרים נכתבו בשיתוף עם הרב ראובן ששון, לשעבר ראש ישיבת רמת השרון.
על התורה (חמישה כרכים)
 על המועדים:
אלול-תשרי - ימים נוראים
 סוכות
פורים
חנוכה
פסח
שבועות
 אנא בכח
 הקיצו ורננו  - סביב הגאולה הנוכחית, "להתעורר מתרדמת הגלות לאור הגאולה הזורח בנשמתינו"
 ויחד לבבנו - עבודת הכוונה והדבקות הפנימית
 מצדיקי הרבים ככוכבים לעולם ועד - "דברי התעוררות שנאמרו בעצרת שנתיים להסתלקותו של מורנו ורבינו הרב מרדכי אליהו זיע"א"
 אור פני חיים על התורה, ראשון-לציון ה'תשע"א
 אורות חיים – על חמישה חומשי תורה
אחת שאלתי – אמונה לבני הנוער
איש יהודי – פורים

קישורים חיצוניים
 אתר הקלטות של שיעורי הרב כהן
 
 
 משה מאירסדורף ועזרא ניאזוף, השכינה בגלות - צריך להתפלל, ריאיון עם החלבן, מעייני הישועה וישלח ה'תש"ע
 שמעון איפרגן, הרב חיים כהן (החלבן), פורבס ישראל, 11 ביוני 2012

הערות שוליים

רבנים מקובלים ישראלים
יהודים הקבורים בבית הקברות סנהדריה
ישראלים שנולדו ב-1935
ישראלים שנפטרו ב-2019